| Bilag 7 – Ændringshåndtering af Kontraktuelle Ændringer |
| --- |

[Projektnavn]

[Måned + år]

[**Vejledning til Kunden**

Vejledning til Kunden er angivet i skarpe parenteser og markeret med gult. Ud over denne generelle vejledning kan bilaget indeholde en række specifikke vejledninger til Kunden.

Dette standardbilag er et kategori A-bilag. Kategori A betyder, at standardbilaget er klar til brug evt. med mindre tilpasninger og konkrete forretningsmæssige beslutninger. Det skal dog verificeres, at standardbilaget er dækkende for Kundens behov.

Vejledning til Kunden har til formål at vejlede Kunden til at færdiggøre standardbilaget til anvendelse i en konkret kontrakt. Dette bilag skal således tilpasses i overensstemmelse med Kundens konkrete forhold og den øvrige tilpasning af standardkontraktmaterialet.

Såfremt Kontrakten er omfattet af de udbudsretlige regler, skal bilaget tilpasses i overensstemmelse hermed. Dette vil ofte indebære, at bilaget og vejledning til Leverandøren skal afstemmes med udbuddets udbudsbetingelser, der beskriver udbudsprocessen og rammerne for konkurrencen.

Såfremt Kontrakten er omfattet af de udbudsretlige regler, skal Kontraktuelle Ændringer endvidere gennemføres i overensstemmelse med de udbudsretlige regler for ændringer. Det følger bl.a. heraf, at ordregiver er forpligtet gennemføre en ny udbudsprocedure i overensstemmelse med udbudsreglerne, hvis en påtænkt Kontraktuel Ændring udgør en ændring af et grundlæggende element i kontrakten. Der henvises til de gældende udbudsregler (på tidspunktet for udarbejdelsen af K04 Lov nr. 1564 af 15/12/2015 (”Udbudsloven”)).

Vejledning til Kunden bør slettes, inden kontraktmaterialet offentliggøres.]

*[****Vejledning til Leverandøren***

*Vejledning til Leverandøren er angivet med kursiv i skarpe parenteser som denne. Ud over denne generelle vejledning indeholder bilaget en række specifikke vejledningstekster til Leverandøren.*

*Leverandøren skal udfylde kravmatricen sidst i bilaget.*

*Leverandøren skal ikke ændre i bilaget, medmindre dette specifikt er angivet i vejledning til Leverandøren, eller hvor det er markeret på anden vis.*

*I Kontrakten er der henvist til Bilag 7, Ændringshåndtering af Kontraktuelle Ændringer i følgende punkter:*

* *Punkt 11.1 (Håndtering af Kontraktuelle Ændringer)*

*Vejledning til Leverandøren slettes inden kontraktunderskrift.]*

Indholdsfortegnelse

[1. Indledning 4](#_Toc528677798)

[2. Grænseflade til øvrige bilag vedrørende ændringer, tilpasninger og lignende vedrørende Systemet 4](#_Toc528677799)

[3. ændringsproces for håndtering af kontraktuelle ændringer 4](#_Toc528677800)

[4. Leverandørens ændringsforslag 6](#_Toc528677801)

[5. Godkendelse og levering 6](#_Toc528677802)

[6. ændringsstyring 7](#_Toc528677803)

[7. ØVRIGE Krav til leverandørens medvirken 8](#_Toc528677804)

[8. KRAVMATRICE 9](#_Toc528677805)

Underbilag

1. Blanket til ændringsanmodninger
2. Blanket til ændringsforslag

# Indledning

Dette bilag indeholder Kundens krav til procedure for håndtering af Kontraktuelle Ændringer.

# Grænseflade til øvrige bilag vedrørende ændringer, tilpasninger og lignende vedrørende Systemet

Leverandøren skal i henhold til Kontrakten levere en række Ydelser, der f.eks. kan føre til ændringer af Systemet og/eller føre til skalering af vederlag, herunder tilpasninger af Infrastrukturen, idriftsættelse af Releases eller Transformation. Såfremt sådanne Ydelser leveres i medfør af Kontraktens punkt 34.2 (ændringer i relation til databeskyttelse), Bilag 4.d (Operationelle Processer), f.eks. skalering af Infrastrukturens kapacitet, og/eller Kontraktens Bilag 17 (Bestilling af Bestillingsydelser), f.eks. Transformation, udgør sådanne Ydelser ikke Kontraktuelle Ændringer, der skal gennemføres i henhold til dette bilag.

# ændringsproces for håndtering af kontraktuelle ændringer

I K-1 til K-5 følger Kundens krav til Parternes proces for håndtering af Kontraktuelle Ændringer.

Ændringsanmodninger

Parterne kan under overholdelse af Kontraktens bestemmelser herom aftale Kontraktuelle Ændringer i overensstemmelse med dette Bilag 7 (Ændringshåndtering af Kontraktuelle Ændringer) ved udarbejdelse af en ændringsanmodning.

Indhold af ændringsanmodninger

En ændringsanmodning skal som minimum indeholde følgende oplysninger:

1. Titel og identifikationsnummer (fortløbende nummer). Hver ændringsanmodning skal tildeles et entydigt identifikationsnummer, således at ændringsanmodningen og eventuel hertil knyttede dokumenter kan følges i ændringsloggen
2. En beskrivelse af den ønskede Kontraktuelle Ændring og begrundelsen herfor, herunder hvis relevant:
   * om Kontraktens overordnede karakter ændres
   * om den ønskede Kontraktuelle Ændring supplerer Ydelser og er nødvendig for gennemførelsen af Kontrakten
   * om anvendelse af en anden leverandør til at levere den ønskede Kontraktuelle Ændring ikke kan lade sig gøre uden væsentlig ulempe af økonomisk eller teknisk art og vil forårsage betydelige problemer eller en væsentlig forøgelse af Kundens omkostninger forbundet med den Kontraktuelle Ændring
3. De tidsmæssige rammer for den Kontraktuelle Ændring (hvornår ændringen ønskes gennemført)
4. En beskrivelse af de forventede konsekvenser af gennemførelse af den Kontraktuelle Ændring, herunder i forhold til Kontrakten, bilag eller andre dokumenter, som skal opdateres
5. Dato for fremsættelse af ændringsanmodningen
6. Andre relevante oplysninger

Såfremt ændringsanmodningen fremsættes af Kunden, skal ændringsanmodningen være tilstrækkelig detaljeret til, at Leverandøren kan udarbejde et estimat over det vederlag, som vil være forbundet med udarbejdelse af et ændringsforslag, jf. K-4.

Ændringsanmodninger udarbejdes ved brug af blanketten i Bilag 7.i.

Fremsendelse

Parterne skal sende ændringsanmodninger vedrørende Kontraktuelle Ændringer ved Meddelelse.

Vurdering

Ændringsanmodninger vedrørende Kontraktuelle Ændringer skal vurderes af den modtagne Part, som uden ugrundet ophold giver en tilbagemelding på ændringsanmodningen ved Meddelelse.

Leverandøren har ikke krav på vederlag for udarbejdelse eller behandling af en ændringsanmodning vedrørende en Kontraktuel Ændring, som Leverandøren selv har fremsat.

Estimat for ændringsforslag

Leverandøren skal udarbejde et estimat over det vederlag, som vil være forbundet med at udarbejde et ændringsforslag til en Kontraktuel Ændring.

Estimatet skal udarbejdes på baggrund af estimeret tid forbundet med udarbejdelsen af det pågældende ændringsforslag og i henhold til de i Bilag 20 (Vederlag) fastsatte timepriser.

Leverandøren er ikke berettiget til et særskilt vederlag for udarbejdelse af sådanne estimater.

Såfremt Kunden accepterer dette estimat for udarbejdelsen af ændringsforslag, skal Leverandøren uden ugrundet ophold udarbejde det pågældende ændringsforslag i overensstemmelse med punkt 4.

# Leverandørens ændringsforslag

I K-6 følger Kundens krav til Leverandørens ændringsforslag.

Indhold af ændringsforslag

Leverandøren skal udarbejde ændringsforslag, der som minimum indeholder følgende oplysninger:

1. Leverandørens beskrivelse af ændringsforslag, herunder en detaljeret beskrivelse af hvordan ændringsanmodningen opfyldes samt ressourceforbruget forbundet med implementering af ændringen med fortsat opretholdelse af de fastsatte Servicemål efter gennemførelse af ændringen
2. Tidsplan for ændringen samt eventuelle konsekvenser for den eksisterende tidsplan, jf. Bilag 2 (Tidsplan)
3. Vederlagsmæssige konsekvenser af ændringen, herunder eventuelle konsekvenser for vederlag for de Løbende Ydelser (de vederlagsmæssige konsekvenser af en ændring fastsættes ud fra de i bilag 20 anførte priser)
4. Konsekvenser for Leverandørens øvrige Ydelser
5. Konsekvenser for eventuelle andre leverandørers leverancer i det omfang, at Leverandøren har indsigt til at vurdere dette
6. Konsekvenser for Servicemål
7. Konsekvenser for Dokumentation
8. Konsekvenser for Slutbrugernes anvendelse af Systemet
9. Konsekvenser for Kundens medvirken og ressourcer
10. Konsekvenser for Optioner
11. Tidspunkt for eventuel afprøvning af gennemførte ændringer og konsekvenser for afprøvning af øvrige dele af Systemet
12. Leverandørens angivelse af hvilke bilag, som Leverandøren har udarbejdet korrektioner til som følge af ændringsforslaget
13. konsekvenser såfremt ændringen ikke gennemføres
14. Eventuelle andre relevante forhold

Ændringsforslag udarbejdes ved brug af blanketten i Bilag 7.ii.

# Godkendelse og levering

Kundens godkendelse

Leverandøren skal fremsende ændringsforslag til Kunden med henblik på Kundens godkendelse. Kunden bekræfter herefter ved Meddelelse over for Leverandøren, hvorvidt et givent ændringsforslag kan godkendes.

Kunden kan vælge enten at:

1. afvise ændringsforslaget,
2. godkende ændringsforslag på betingelse af ændringer af ændringsforslaget, som Kunden specificerer, eller
3. godkende ændringsforslaget.

Ved anmodning om en væsentlig ændring af et ændringsforslag anses det som en afvisning af det foreliggende ændringsforslag.

Såfremt ændringsforslaget ikke accepteres, kan Leverandøren kræve et rimeligt vederlag for udarbejdelsen af ændringsforslaget. Vederlaget opgøres efter dokumenteret medgået tid og til de i Bilag 20 (Vederlag) anførte timepriser.

Leverandørens accept af Kundens ændringer

Leverandøren skal, hvis Kunden fremsætter anmodning om ændring af et ændringsforslag, bekræfte ved Meddelelse over for Kunden, om ændringerne til ændringsforslaget kan accepteres.

Levering

Når Kunden har godkendt et ændringsforslag, implementeres den pågældende ændring i Kontrakten. Leverandøren skal herefter påbegynde arbejde forbundet med ændringsforslaget i overensstemmelse dermed samt i overensstemmelse med Kontrakten i øvrigt.

# ændringsstyring

I K-10 til K-13 følger Kundens krav til Leverandørens ændringsstyring. Herudover henvises til Kontraktens punkt 11.1.1 for hovedprincipperne for ændringsstyring.

Ændringslog

Leverandøren skal føre en ændringslog, som skal indeholde følgende oplysninger:

1. Daterede ændringsanmodninger,
2. daterede estimater for vederlag for udarbejdelse af ændringsforslag,
3. daterede løsningsforslag,
4. godkendte løsningsforslag,
5. opdaterede tidsplaner, jf. Bilag 2 (Tidsplan),
6. øvrige relevante dokumenter.

Ajourføring af Kontrakten ved Kontraktuelle Ændringer

Det påhviler Leverandøren løbende at ajourføre Kontrakten, dvs. det fulde kontraktgrundlag, herunder hovedkontrakten, bilag, eventuelle tillæg mv., såfremt der foretages Kontraktuelle Ændringer. Denne ajourføring skal ske i overensstemmelse med hovedprincipperne i Kontraktens punkt 11.1.1.

Udlevering af ajourført Kontrakt

Leverandøren skal udlevere en ajourført Kontrakt til Kunden inden for [10] Arbejdsdage efter Kundens accept af et ændringsforslag. Leverandørens udlevering skal ske elektronisk og begrænser sig til de kontraktdokumenter, hvori der er foretaget ændringer, medmindre Kunden anmoder Leverandøren om andet.

Ajourføring af Dokumentation

Leverandøren skal ajourføre Dokumentation, som berøres af en Kontraktuel Ændring, jf. Bilag 13 (Dokumentation).

# ØVRIGE Krav til leverandørens medvirken

Leverandørens proaktive medvirken

Leverandøren skal proaktivt medvirke i ændringshåndteringsprocessen, uanset om ændringsanmodningen vedrører Kontraktuelle Ændringer, som kun måtte være i Kundens interesse.

Leverandørens informationspligt

Leverandøren skal give Kunden alle relevante oplysninger, som Leverandøren besidder, med henblik på Kundens bedømmelse af og stillingtagen til konsekvenserne af en ændringsanmodning eller et ændringsforslag. I den forbindelse skal Leverandøren orientere Kunden, såfremt Leverandøren bliver opmærksom på, at Kundens behov bedre opfyldes på anden måde.

# KRAVMATRICE

[Kravmatricen skal færdiggøres konkret. Såfremt Kontrakten er omfattet af udbudsreglerne, skal matricen færdiggøres i overensstemmelse med de konkrete udbudsretlige beslutninger, herunder med udbuddets udbudsbetingelser, jf. også den generelle vejledning til Kunden.]

***[Vejledning til Leverandøren:***

*Leverandøren skal udfylde kravmatricen med angivelse af graden, hvormed kravene i dette bilag er opfyldt.]*

| Krav ID | Udbudsretlig kravrubricering | Opfyldelsesgrad  (Helt /  Opfyldes delvist /  Opfyldes ikke) | Leverandørens beskrivelse eller reference til løsningsbeskrivelse i separat dokument |
| --- | --- | --- | --- |
| K-1 |  |  |  |
| K-2 |  |  |  |
| K-3 |  |  |  |
| K-4 |  |  |  |
| K-5 |  |  |  |
| K-6 |  |  |  |
| K-7 |  |  |  |
| K-8 |  |  |  |
| K-9 |  |  |  |
| K-10 |  |  |  |
| K-11 |  |  |  |
| K-12 |  |  |  |
| K-14 |  |  |  |
| K-15 |  |  |  |

Bilag 7.i - Blanket til ændringsanmodning

[Projektnavn]

[Måned + år]

| **Ændringsanmodning** | | |
| --- | --- | --- |
| **Titel:**  […] | |
| **Identifikationsnummer:**  […] | **Dato for anmodning:**  […] |
| **Beskrivelse af den ønskede Kontraktuelle Ændring og begrundelsen herfor, herunder hvis relevant:**   * + ***om Kontraktens overordnede karakter ændres***   + ***om den ønskede Kontraktuelle Ændring supplerer Ydelser og er nødvendig for gennemførelsen af Kontrakten***   + ***om anvendelse af en anden leverandør til at levere den ønskede Kontraktuelle Ændring ikke kan lade sig gøre uden væsentlig ulempe af økonomisk eller teknisk art og vil forårsage betydelige problemer eller en væsentlig forøgelse af Kundens omkostninger forbundet med den Kontraktuelle Ændring***   […] | |
| **Hvornår ændringen ønskes gennemført:**  […] | |
| **Beskrivelse af de forventede konsekvenser af gennemførelse af den Kontraktuelle Ændring, herunder i forhold til Kontrakten, bilag eller andre dokumenter, som skal opdateres:**  […] | |
| **Andre relevante oplysninger:**  […] | |

Bilag 7.ii - Blanket til ændringsforslag

[Projektnavn]

[Måned + år]

| **Ændringsforslag** | | |
| --- | --- | --- |
| **Titel:**  […] | |
| **Identifikationsnummer:**  […] | **Dato for forslag:**  […] |
| **Leverandørens beskrivelse af ændringsforslag, herunder en detaljeret beskrivelse af hvordan ændringsanmodningen opfyldes samt ressourceforbruget forbundet med implementering af ændringen med fortsat opretholdelse af de fastsatte Servicemål efter gennemførelse af ændringen**  […] | |
| **Tidsplan for ændringen samt eventuelle konsekvenser for den eksisterende tidsplan, jf. Bilag 2 (Tidsplan)**  […] | |
| **Vederlagsmæssige konsekvenser af ændringen, herunder eventuelle konsekvenser for vederlag for de Løbende Ydelser (de vederlagsmæssige konsekvenser af en ændring fastsættes ud fra de i Bilag 20 anførte priser):**  […] | |
| **Konsekvenser for Leverandørens øvrige Ydelser:**  […] | |
| **Konsekvenser for eventuelle andre leverandørers leverancer i det omfang, at Leverandøren har indsigt til at vurdere dette:**  […] | |
| **Konsekvenser for Servicemål:**  […] | |
| **Konsekvenser for Dokumentation:**  […] | |
| **Konsekvenser for Slutbrugernes anvendelse af Systemet:**  […] | |
| **Konsekvenser for Kundens medvirken og ressourcer:**  […] | |
| **Konsekvenser for Optioner:**  […] | |
| **Tidspunkt for eventuel afprøvning af gennemførte ændringer og konsekvenser for afprøvning af øvrige dele af Systemet:**  […] | |
| **Leverandørens angivelse af hvilke bilag, som Leverandøren har udarbejdet korrektioner til som følge af ændringsforslaget:**  […] | |
| **Konsekvenser såfremt ændringen ikke gennemføres:**  […] | |
| **Eventuelle andre relevante forhold:**  […] | |